Mami, tati, unde mergem azi?

Pinocchio
2026-06-09 10:00 - 11:00 (Europe/Bucharest) | Teatrul Ion Creangă, Strada Piața Amzei 13, 010343 București, București, Sector 1, 010343, Romania
6 ani+
Noul spectacol TIC, „Pinocchio”, pleacă de la clasicul text al lui Carlo Collodi, cu mici accente inspirate de celebra adaptare cinematografică. După ce este creat de tâmplarul Geppetto, Pinocchio va fi „lansat” într-o lume lipsită de sens și de empatie, fiind atras într-un șir de aventuri de-a lungul cărora minciuna, manipularea, tentația și pericolul îl pun întruna la încercare. Va întâlni personaje seducătoare, dar înșelătoare (cum sunt Vulpea, Motanul, Vizitiul și copiii care neagă vehement valorile acestei lumi) și va învăța, pas cu pas, ce înseamnă responsabilitatea, curajul și iubirea.
Spectacolul pendulează între un registru narativ, fluid și realist, cu actori care redau cu sinceritate emoțiile și transformările personajelor, și un altul distanțat, brechtian, în care firul poveștii este întrerupt prin momente de reflecție, comentariu ludic, adresare directă către public sau intervenții muzicale și coregrafice. Rolul acestora din urmă este de a provoca publicul să vadă dincolo de basm, spre o realitate în care a deveni „un om adevărat” presupune, deseori, a face alegeri dificile.
Cu umor, fantezie, ironie și tandrețe, noul „Pinocchio” conturează o poveste despre cum se clădește umanitatea – nu prin căutarea perfecțiunii, ci prin greșeli și prin puterea de a le recunoaște.
Favorite

Muzică și Teatru
2026-06-09 17:00 - 17:50 | MiMa Muzica, Calea Griviței 6, București 010701, București, Sector 1, 010701
Programul Muzică și teatru combină muzica, dansul ca limbaj corporal și limbajul verbal, accentul punându-se pe bucuria împărtășită a jocului, pe propriile reprezentări și pe exprimarea emoţiilor. Pe baza unei cărți ilustrate sau a unei povești, un actor păpușar și un muzician specializat în metodele active de predare a muzicii, ghidează copiii în dezvoltarea unui fir narativ folosind marionete, instrumente muzicale și diverse materiale a căror versatilitate stimulează imaginația și creativitatea.
Favorite

Curs de Public Speaking pentru adolescenți
2026-06-09 19:00 - 21:30 | Sala Dalles, Bulevardul Nicolae Bălcescu 18, București 010052, București, Sector 1, 010052
🎤 Curs de Public Speaking pentru adolescenți (13 – 19 ani)
cu Gabriela Valentir
Cursul de Public Speaking organizat la Sala Dalles este dedicat adolescenților care își doresc să comunice mai clar, mai sigur și cu mai multă încredere în fața unui public.
Prin exerciții interactive, jocuri de improvizație și activități practice, participanții învață să își gestioneze emoțiile, să își susțină ideile și să își dezvolte prezența și expresivitatea.
Cursul este construit într-un mod dinamic și prietenos, oferind adolescenților un spațiu în care să se exprime autentic, să își dezvolte creativitatea și să capete încredere în propriile abilități de comunicare.
📅 Începere curs: 9 iunie 2026, ora 19.00
⏰ Modulul include 6 ședințe a câte 2 ore și 30 minute
💳 Preț modul: 600 lei
📍 Cursurile se desfășoară la Sala Dalles
📞 Rezervări și informații:
0722 445 588 | 021 314 66 37

Favorite

În ritmul primilor pași
2026-06-10 10:00 - 11:00, 2026-06-10 11:00 - 12:00, 2026-06-12 10:00 - 10:40 | MiMa Muzica, Calea Griviței 6, București 010701, București, Sector 1, 010701
Atelierele de educație muzicală care implică pianul sunt bazate pe metode de pedagogie activă (metoda Dalcroze) făcând din procesul de învățare o experiență interactivă, accesibilă, de neuitat. Aici trăim cu adevărat tot ce istorisește pianul. Devenim șoricei agili, maimuțe jucăușe, căţeluşi prietenoși, rățuște măcănitoare, mici indieni guralivi, pisicuțe sfioase, tigri fioroși, elefanți uriași sau furnicuțe hărnicuțe. Și o facem ascultând cu toată ființa.
Favorite

Pinocchio
2026-06-10 10:00 - 11:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
3 ani+
În Pinocchio ni se povesteşte, la început, despre Gepetto, un tâmplar dintr-un mic orăşel italian, care găseşte într-o bună zi o buturugă năzdrăvană, din care ciopleşte o păpuşă de lemn pe care o botează Pinocchio. Aşa începe povestea lui Pinocchio, o păpuşă de lemn, care trece printr-o mulţime de peripeţii, din care învaţă ce înseamnă să fii bun şi ascultător. Drept recompensă, „Zâna cea Bună” îl va transforma într-un băieţel adevărat. Povestea lui Pinocchio a devenit extrem de iubită de copiii din întreaga lume, a fost tradusă în zeci de limbi, a cunoscut adaptări făcute de scriitori celebri cum ar fi Alexei Tolstoi şi numeroase ecranizări, mai ales de desene animate. În această nouă versiune, animaţia digitală ocupă un loc important, împletindu-se cu jocul la vedere al actorilor, cu păpuşile mari, cu măştile şi costumele extrem de sugestive, fiecare personaj important având un fragment muzical descriptiv.
Favorite

Grup de sprijin în alăptare
2026-06-10 10:00 - 12:00 | Sector 2
🌿 Pornim un grup de sprijin în alăptare în Bragadiru! 🤱🤍
Ai un bebeluș și simți că ai nevoie de informații, încurajare sau pur și simplu de alte mame care trec prin aceleași provocări?
Ești însărcinată și vrei să te pregătești pentru alăptare înainte de naștere?
Te invităm la prima întâlnire a unui nou grup de sprijin în alăptare, creat pentru mame și viitoare mame din Bragadiru, Prelungirea Ghencea, Drumul Taberei, Rahova și zonele apropiate.
📅 Miercuri, 10 iunie, ora 10:00
📍 Strada Topaz, Bragadiru
🤍 Participarea este gratuită!
📲 Acces pe bază de înscriere: 0741 514 940
🌸 Construim o comunitate locală de sprijin pentru mame și bebeluși.
👩‍🍼 Invitat special: @marapopescu , IBCLC
• 12 ani experiență în lactație
• Mamă a 4 copii
👩‍🍼 Organizator: Adeline-Cristina Cozma
• Mamă a doi copii (2 ani și jumătate și 6 luni)
• Absolventă a cursului de formare în lactație organizat de ACLR
🌞 Ne întâlnim într-un spațiu prietenos pentru copii și părinți:
• locuri la soare și la umbră;
• terasă acoperită pentru vreme capricioasă;
• spațiu de joacă pentru copiii mai mari;
• trambulină, leagăne și tobogan;
• atmosferă relaxată, fără judecată și fără presiune.
☕ Vom avea:
• croissante cu maia făcute în casă;
• limonadă;
• ceai;
• apă;
• fructe.
Dacă dorești, poți aduce și tu ceva de împărțit cu grupul, dar nu este obligatoriu.
🤍 Grupul se adresează:
• mamelor cu bebeluși alăptați;
• mamelor aflate la începutul alăptării;
• gravidelor care vor să se pregătească pentru această etapă;
• specialiștilor care doresc să se informeze despre alăptare.
🧑‍🧑‍🧒‍🧒 Frații mai mari sunt bineveniți!
📅 Întâlnirile vor avea loc în fiecare miercuri, între orele 10:00 și 12:00.
📱 Vom avea și un grup de WhatsApp pentru comunicare între întâlniri.
Vă așteptăm cu drag! 🌿🤱🤍
Favorite

Descoperă lumea sunetelor
2026-06-10 12:20 - 13:00 | MiMa Muzica, Calea Griviței 6, București 010701, București, Sector 1, 010701
10% reducere dacă folosești codul #stiudelasorina
Încă din primele luni de viață, îţi propunem să-i faci cunoștință copilului tău cu muzica clasică prin intermediul unui program ce facilitează dezvoltarea armonioasă a bebelușului.
Abordarea pedagogică MIMA îmbină, cu discernământul experienţei noastre, elemente din metode consacrate – Orff, Gordon, Dalcroze și Kodály. Pe parcursul atelierelor, învăţăm cântece pentru copii şi ascultăm în mod activ, prin joc şi mişcare, cele mai frumoase fragmente din muzica clasică, din jazz – și nu numai.
🎬 Grupa disponibilă┃0-1 ani – Miercurea, ora 12:20
🙂 Pedagogi responsabili: Ana Voinescu si Gabriela Costa
👉 Durata unui atelier: 40 min
🎼 Număr de participanți: maxim 8 participanți părinte-copil
𝗟𝗶𝗻𝗸 𝗽𝗲𝗻𝘁𝗿𝘂 𝗶𝗻𝘀𝗰𝗿𝗶𝗲𝗿𝗶 – 𝗮𝗶𝗰𝗶: https://mimamuzica.ro/educatie-muzicala/mima-bucuresti/0-1-ani/
𝗧𝗮𝗿𝗶𝗳 𝗺𝗼𝗱𝘂𝗹 (𝟭𝟬 𝗮𝘁𝗲𝗹𝗶𝗲𝗿𝗲): 𝟵𝟬𝟬 𝗥𝗢𝗡 💰 Plata integrală (folosește codul MIMA10)
𝗧𝗮𝗿𝗶𝗳 𝗺𝗼𝗱𝘂𝗹 (𝟭𝟬 𝗮𝘁𝗲𝗹𝗶𝗲𝗿𝗲): 𝟵𝟱𝟬 𝗥𝗢𝗡 💳 Plata în două tranșe → 2 x 475 RON (folosește codul MIMA02)
𝗧𝗮𝗿𝗶𝗳 𝗮𝘁𝗲𝗹𝗶𝗲𝗿 𝗼𝗻𝗲-𝘁𝗶𝗺𝗲: 𝟭𝟮𝟬𝗥𝗢𝗡 (LINK înscriere cu rezervare în prealabil în limita locurilor din grupe)
Perioada 0-1 an este cea când copiii sunt cei mai dependenţi de părinţii lor, dar şi etapa descoperirii miracolului în fiecare gest şi mişcare. Şi în fiecare sunet! Bebeluşii încep să privească şi să înţeleagă universul ce-i înconjoară, apoi să se mişte, să trăiască bucuria mişcării şi, în final, pe cea a mersului. Iar părintele este îngerul păzitor, cel care trăieşte cu griji, dar şi cu imensă emoţie pozitivă acest început fără pereche!
MIMA – descoperă lumea prin muzică şi mişcare!
Favorite

SuperEroii Emoțiilor - Atelier gratuit de dezvoltare personală pentru copii
2026-06-10 16:00 - 17:00 | Clinica Savu, Calea Griviței 111, București 010706, București, Sector 1, 010706, Romania
Pe 10 iunie, va asteptam cu drag la un atelier distractiv si creativ pentru copilasi! Ne vom distra si vom invata despre emotii si sine intr-un mod creativ si artistic.
Pentru detalii imi puteti scrie sau puteti scrie la numarul de tel din postare.
Favorite

În jocul notelor muzicale
2026-06-10 17:00 - 18:00, 2026-06-10 18:00 - 19:00 | MiMa Muzica, Calea Griviței 6, București 010701, București, Sector 1, 010701
Metoda MIMA face ca mulțimea de noțiuni teoretice cu care se întâlnesc copiii în cadrul cursurilor de muzică să nu fie percepută ca un proces anevoios de învățare. Tonalități, ritmuri complicate, fraze muzicale, compozitori, stiluri, termeni sofisticați… Toate cele enumerate sunt asimilate treptat, firesc, prin joc, prin activități creative, cu eșarfe, cercuri, săculeți de nisip și instrumente de percuție, cu sprijinul vocii și al disponibilității înnăscute pentru ritm și improvizație.
Favorite

Hai la circ, să povestim!
2026-06-10 17:00 - 18:00 | Circul Metropolitan Bucuresti, Aleea Circului 15, București 021103, București, Sector 2, 021103
Proiectul “Hai la circ, să povestim!” își propune să aducă împreună arta spectacolului de circ și bucuria lecturii, într-o formă inovatoare și captivantă. Printr-o serie de activități interactive, participanții vor avea ocazia să exploreze universul circului prin povești și să învețe despre tradițiile și valorile acestei arte, într-un context educațional plăcut și accesibil tuturor.Activități principale ale proiectului:Lecturi publice susținute de bibliotecari ai Bibliotecii Metropolitane București, dar și de artiști ai Circului Metropolitan, care vor transforma paginile de carte în adevărate spectacole.Ateliere creative de storytelling și dezvoltare personală, unde participanții își vor putea dezvolta abilitățile de comunicare și imaginația.Mini demonstrații tematice de circ care vor combina elemente de literatură cu acrobații și jonglerii, creând o experiență unică și memorabilă.Prin acest proiect, dorim să stimulăm interesul pentru lectură și cultură în rândul publicului larg, oferind în același timp o alternativă de petrecere a timpului liber într-un mod educativ și distractiv pentru comunitate. Totodată, “Hai la circ, să povestim!” își propune să sprijine dezvoltarea armonioasă a tinerilor, să-i încurajeze să descopere frumusețea cărților și să aprecieze arta spectacolului.Vă așteptăm cu drag să faceți parte din această aventură culturală unică și să descoperiți alături de noi magia lecturii și a circului!
Favorite

Seara fun
2026-06-10 17:00 - 19:00 | Family Place, Bulevardul Iuliu Maniu 8A, București 061102, București, Sector 6, 061102, Romania
Miercuri, 10 iunie
Ora 17:00
Rezervari la 0765 887 854
Locurile sunt limitate!

Favorite

Zâna Lavandă - Atelier de creație
2026-06-10 17:30 - 18:30 | Ancora Hub, Strada Liliacului 90, Dragomirești-Deal 077096, București, Dragomirești-Deal, 077096, Romania
Cine vrea să aducă magia și parfumul lavandei în camera lui?

Pe 10 iunie lăsăm imaginația să zboare și ne transformăm în mici creatori de povești! La noul nostru atelier practic, o aducem la viață pe Zâna Lavandă – o păpușică absolut fermecătoare, realizată chiar de mânuțele dibace ale copiilor!

Ce vom face mai exact? Ne vom distra de minune în timp ce:
Desenăm, tăiem, coasem și lipim cu atenție;
Umplem zâna cu lavandă naturală, aromată;
O parfumăm cu picături de ulei esențial pentru un miros liniștitor care va dura mult timp;
La final, fiecare copil îi va alege un nume special și îi va încredința o „misiune secretă” înainte de a o lua acasă!

În plus, Moș Crăciun… mda, e vară, dar tot avem un cadou surpriză pregătit pentru toți micii artiști!

Când? Joi, 10 Iunie, ora 17:30 sau 19:00
Unde? Ancora Hub (Str. Liliacului 90, Dragomirești-Deal)
Preț: 50 lei / copil
Locuri limitate! Rezervări la telefon: 0761 50 20 83
Varsta recomandata 7+ ani
Vino cu voie bună și pleacă acasă cu o prietenă magică și parfumată!

Favorite

Active Parenting Meet-up: Cum avem grijă de copii fără să uităm de noi?
2026-06-10 18:30 - 20:30 | Urban Hub, Piața Romană 2, București 010371, București, Sector 1, 010371, Romania
Suntem bucuroși să vă anunțăm că urmează un nou eveniment marca Activity, Active Parenting Meet-Up: Cum avem grijă de copii fără să uităm de noi? Nu putem ocoli stresul parental, dar putem găsi instrumente să îi facem față.
Evenimentul va avea loc miercuri, 10 iunie 2026, ora 18:30, la Urban Hub.
Când devenim părinți, multe dintre conversațiile și energiile noastre ajung să se învârtă în jurul copiilor, responsabilităților și lucrurilor care trebuie făcute. În tot ritmul acesta, se întâmplă uneori să ne îndepărtăm fără să ne dăm seama de propriile nevoi, de relația de cuplu sau de lucrurile care ne făceau bine înainte.
La această ediție Active Parenting Meet-up ne propunem să vorbim despre stresul parental din câteva perspective diferite, dar care se întâlnesc, de fapt, în aceeași realitate a multor părinți: cum avem grijă de copii fără să ne pierdem complet pe noi pe drum.
Vom atinge mai multe fațete ale acestei experiențe:– cum îți continui sau construiești un brand personal în timp ce crești un copil mic și încerci să împaci viața profesională cu cea de familie;– cum ne putem susține mai bine partenerul sau partenera atunci când oboseala, presiunea și stresul parental se adună;– și cum râsul, joaca și conectarea autentică ne ajută să ieșim din starea de alertă și să ne reglăm mai ușor, inclusiv din perspectiva teoriei polivagale.
Nu ne dorim un eveniment despre părinți perfecți, ci o conversație sinceră despre presiunea reală din spatele parentingului și despre instrumente care ne pot ajuta să rămânem mai conectați atât cu copiii noștri, cât și cu noi înșine.
Ce invitați vom avea alături de noi? Andrei Mocanu – psihoterapeut cognitiv-comportamental Iris Munteanu – mamă & specialist în comunicare de brand Marius Constantinescu – Provider SSP & Polyvagal Informed
Discuția va fi moderată de Sorina Mincu, fondatoare a platformei „Știu de la Sorina”, cunoscută pentru faptul că oferă săptămânal peste 100 de activități pentru părinții din București, susținându-i în procesul educațional și de dezvoltare personală.
Participarea este gratuită, însă locurile sunt limitate, așa că vă rugăm să confirmați prezența completând formularul online: https://forms.gle/jiY2644deMoRGQ477
Eveniment organizat de: Asociația Activity și Tatăl Activ
Mulțumiri: Editura Philobia, Urban Hub
Vă așteptăm cu drag pe 10 iunie!
Favorite

Spectacol de teatru: Povești Românești „Sarea în bucate” și „Cuptorul învârtit”
2026-06-10 19:00 - 20:30 | Teatrul Evreiesc de Stat, Strada Doctor Barasch Iuliu 15, București 030167, București, Sector 3, 030167, Romania
Spectacol de teatru: Povesti Romanesti („Sarea în bucate” și „Cuptorul învârtit”)
Acest eveniment este unul dintre cele cinci spectacole organizate de Clubul Arta Jucăușă, la finalul modulului ianuarie – iunie 2026.

În cadrul evenimentului, cei mai mici actori ai clubului, cu vârste cuprinse între 5 și 10 ani, vor prezenta două spectacole de teatru:
– ”Cuptorul învârtit” – un spectacol care va dura aproximativ 15 minute, al cărui scenariu a fost inspirat dintr-o poezie scrisă de Anton Pann
– ”Sarea în bucate” – un spectacol care va dura aproximativ o oră, inspirat din povestea cu același nume de Petre Ispirescu
Vă așteptăm cu bucurie alături de micii noștri actori!
Când? Miercuri, 10 iunie 2026, la ora 19:00
Unde? La Teatrul Evreiesc de Stat (Str. Doctor Barasch Iuliu 15, Sector 3, București)
Durata spectacolului: aproximativ o oră și jumătate
Vârsta recomandată: Copii de peste 5 ani, adolescenți și adulți
Ce ar trebui să știți înainte de participare?

un bilet este valabil pentru o singură persoană
accesul minorilor este permis doar însoțiți de cel puțin un adult
copiii sub 2 ani pot intra gratuit, dar nu au locul asigurat;
accesul se face cu aproximativ 20 de minute înainte de începerea spectacolului; accesul nu este permis după ora începerii, iar biletele își pierd valabilitatea
vă rugăm să nu filmați și să nu fotografiați pe durata spectacolului
vă rugăm să nu uitați să vă închideți telefoanele mobile sau să le setați pe modul pe silențios

Favorite

Când pianul spune o poveste
2026-06-11 10:00 - 10:45, 2026-06-11 11:00 - 11:45, 2026-06-11 17:30 - 18:15, 2026-06-11 18:30 - 19:15 | MiMa Muzica, Calea Griviței 6, București 010701, București, Sector 1, 010701
Atelierele de educație muzicală care implică pianul sunt bazate pe metode de pedagogie activă (metoda Dalcroze) făcând din procesul de învățare o experiență interactivă, accesibilă, de neuitat. Acustica pianului și legătura specială care se creează cu acesta va marca pentru totdeauna evoluția muzicală a copilului.
Favorite

Matilda
2026-06-11 18:30 - 21:00 | Opera Comică pentru Copii, Calea Giulești 16, București 060276, București, Sector 6, 060276
Matilda, Musical, +7 ani, Sala Mare

Durata: 150 de minute
Matilda, the Musical este mai mult decât o simplă poveste; este o călătorie care te va inspira să crezi în tine și să-ți cunoști potențialul,chiar dacă pare imposibil. O fetiță extraordinară, cu o inteligență sclipitoare, Matilda este o cititoare avidă, cărţile oferindu-i forţa de a-şi schimba destinul. În pofida unei familii ostile, Matilda își descoperă puterile speciale și îşi folosește imaginația și curajul pentru a depăși cu succes toate obstacolele din calea sa.

Favorite

Detectivii - Atelier de Știință Distractivă
2026-06-11 19:00 - 20:00 | Ancora Hub, Strada Liliacului 90, Dragomirești-Deal 077096, București, Dragomirești-Deal, 077096, Romania
Vă mai aduceți aminte de Dosarele X? Ei bine, săptămâna viitoare mutăm biroul de investigații SF chiar la Ancora HUB! Dacă aveți acasă un mic Fox Mulder sau o viitoare Dana Scully de peste 8 ani, dornici să rezolve mistere și să descifreze secrete pe care restul lumii nu le vede, acesta este atelierul lor!

E o misiune adevărată unde copiii vor învăța tactici de spionaj și criptare care le dezvoltă logica și le vor fi utile în viața de zi cu zi (de la crearea unor parole sigure, până la gândirea analitică).

Iată ce conține „dosarul secret” al serii de joi:

Prelevăm și analizăm propriile amprente. Intrăm în laboratorul de criminalistică! Copiii înțeleg unicitatea biologică și își antrenează atenția la detalii – abilitatea nr. 1 a unui detectiv de top.

Învățăm să transmitem mesaje în codul Morse. Descoperim alfabetul analogic folosit de agențiile secrete înaintea internetului și cum poți comunica doar prin impulsuri de sunet sau lumină.

Învățăm să trimitem mesaje secrete, criptate. O introducere fascinantă în logica din spatele securității cibernetice actuale.

Experiment „Efect Radiografie” (cu lumină & grafit). O tehnică spectaculoasă prin care învățăm cum carbonul și lumina pot scoate la iveală indicii complet invizibile cu ochiul liber.

Pregătiți-vă agenții pentru o seară plină de suspans, logică și multă distracție științifică!

Detalii de notat în agenda de detectiv:
Când: Joi, 11 iunie

Ora: 19:00

Vârstă recomandată: 8+ ani

Preț bilet: 65 lei

Locație: Ancora HUB, Dragomirești Deal, Ilfov

Cum rezervi un loc? Trimite-ne un mesaj privat sau sună direct la 0761 502 083

Favorite

Festivalul MAMAZ
2026-06-12 09:30 - 17:30 | Cercul Militar Național, Strada Constantin Mille 1, București 030167, București, Sector 3, 030167, Romania
Festivalul Mamaz este singurul eveniment care abordează în 2 zile două zone extrem de sensibile din viața femeilor: sarcina și maternitatea, cu scopul de a genera o schimbare de mentalitate la nivel individual și social.
Organizat nonprofit și construit cu pasiune de voluntarii Mamaz, festivalul redirecționează toate fondurile către Fundația Mamaz, sprijinind programe de educație, suport emoțional și inițiative pentru sănătatea femeii.
Mamaz reunește speakeri naționali și internaționali, specialiști din domenii medicale, psihologice și educaționale, alături de femei care își spun poveștile autentice.
Participanții sunt invitați să descopere teme relevante și actuale prin prezentări autentice, workshopuri interactive și un bootcamp experiențial, care oferă instrumente reale și aplicabile în viața de zi cu zi.
Misiunea noastră este de a schimba paradigma femeii și mamei în societate, de la rușine și tăcere la cunoaștere, sprijin și informare.

Festivalul MAMAZ este un eveniment dedicat în întregime mamelor, desfășurat pentru prima dată în România. Este gândit ca un spațiu dinamic și inspirational, o experiență care conectează și vindecă.
Vino să împărtășim această experiență împreună, la Cercul Militar, Strada Constantin Mille nr. 1, București.
Ziua 1

Conferință
09:30 – 10:00 Cuvinte de început | Venera Predoiu – Președinte Mamaz
10:00 – 11:00 Identitatea în cuplu după apariția copilului | Keren Rosner
11:00 – 11:30 Pauză
11:30 – 12:30 Creier de mamă, ce facem cu el? | Simina Angelescu
12:30 – 14:00 Demistificarea mitului mamei perfecte. Panel cu Urania Cremene, Alexandra Bogatu, Cătălina Bucur, Moderator Iris Munteanu

Workshopuri

Sănătate
15:00 – 16:00 Tehnici de Prim Ajutor pentru mame și tați – Dr. Anita Pop
16:10 – 17:10 Hrănirea bebelușului, fără vină și fără presiune – Moașa Florentina Gheorghiu – Philips Avent

Tehnologie
15:00 – 16:00 Călătorii fără stres: siguranța în trafic – Adina Foldager – Adinish
16:10 – 17:10 Ai o idee? Testeaz-o inteligent – Diana Tătăran

Finanțe & Dezvoltare
15:00 – 16:00 Momprenorship: de la identitate la imagine – Iris Munteanu
16:10 – 17:10 Două linii pe testul de sarcină: cum creezi un plan financiar? – Banca Transilvania

Favorite

Amintiri din copilărie
2026-06-12 10:00 - 11:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
6 ani+
Numele Ion Creangă este un sinonim al copilăriei. Este primul autor român care a surprins ideile universale ale copilăriei, dorința de explorare și de cunoaștere, importanța prieteniei, puterea imaginației, îndârjirea, dar și fragilitatea, emoții puternice sau trăiri foarte intense.
Teatrul nostru se identifică cu toate aceste valori, de aceea purtăm numele autorului. Activitatea noastră gravitează în jurul idealului copilăriei, prin tot ceea ce facem, ne dorim să ajutăm copiii în a descoperi lumea din jurul lor, dar și lumea care se află dincolo de porțile imaginației.
Spectacolul Amintiri din copilărie îi invită pe cei mici să cunoască o altfel de copilărie. Nică ne va lua cu el în toate peripețiile sale. Încă de la început, vom fi martori ai năstrușniciei protagonistului, avem de a face cu un elev eminent care își concentrează atenția în mod egal asupra îndatoririlor școlare cât și asupra micilor sale escapade.
Favorite

Zilele Europene ale Arheologiei
2026-06-12 10:00 - 18:00 | Muzeul Național de Istorie a României, Calea Victoriei 12, București 030026, București, Sector 3, 030026, Romania
Muzeul Naţional de Istorie a României (MNIR) celebrează Zilele Europene ale Arheologiei în perioada 12 – 14 iunie 2026. Cu acest prilej, muzeul a pregătit un program specific care include diverse activități (atelier interactiv, micro-expoziție, o serie de conferințe publice și ghidaje curatoriale), menite să ofere publicului o perspectivă deosebită asupra domeniului arheologiei.

Programul evenimentului, desfășurat sub genericul „Arheologia – sursă permanentă de cunoaștere asupra trecutului. Despre cercetarea și protejarea peisajelor, siturilor, monumentelor și artefactelor arheologice”, caută să reflecte – în cele 3 zile – tocmai această diversitate a activităților și abordărilor în domeniul arheologiei. Accesul la activitățile din cadrul evenimentului sunt gratuite, în limita locurilor disponibile!

Vineri, 12 iunie

orele 11.00 – 13.00: Atelier interactiv Gânditorul de la Cernavodă și perechea sa – Dialog peste milenii, susținut de dr. Katia Moldoveanu și dr. Andreea Bîrzu

Prin intermediul atelierului ne propunem să aducem mai aproape de public unele dintre cele mai valoroase artefacte din colecțiile muzeului. Atelierul îmbină componenta narativă, prezentată în cadrul turului ghidat, cu experiența practică de modelaj în lut, oferind participanților șansa de a descoperi, într-un mod interactiv, una dintre cele mai interesante culturi arheologice neolitice – Hamangia (mileniile VI–V a.Chr.). Întâlnirea va începe cu prezentarea celor două figurine, expuse în Tezaurul Istoric, într-un dialog între specialiști și public. Vom urmări parcursul acestora – de la momentul descoperirii până la transformarea lor în simboluri reprezentative ale patrimoniului preistoric, recunoscute atât la nivel european, cât și în contextul universal. Participanții vor afla detalii despre contextul realizării și descoperirii artefactelor, despre semnificațiile lor simbolice și despre impactul cultural al „Gânditorului” și al perechii sale. În plus, vom încerca să răspundem la întrebarea care a fascinat generații întregi: „La ce reflecta oare Gânditorul?” Apoi, vom trece de la poveste la creație: în cadrul atelierului de modelaj, participanții vor realiza propriile figurine din lut, având ca model celebrele statuete. Activitatea practică le oferă ocazia să experimenteze, într-un mod accesibil, tehnicile folosite de meșterii neolitici, transformând întâlnirea cu patrimoniul într-un dialog viu peste milenii.
Participarea se face în limita locurilor disponibile.

Ora 14.00: Conferință de presă și vernisaj Exponatul lunii iunie: Recuperarea trecutului. Un nou caz de succes privind patrimoniul cultural national al României – 3 brățări preistorice din aur, curator dr. Corina Borș

În ultimele două decenii fenomenul „detectorismului” determină o agresiune constantă și tot mai amplă asupra patrimoniului arheologic al României. Micro-expoziția și conferința de presă aduc în atenția publicului un caz recent de succes privind recuperarea și repatrierea unor obiecte preistorice de podoabă din aur. Astfel, este vorba despre un lot compus din trei brățări preistorice din aur și readucerea acestora în România, după demersuri care au durat peste 5 ani, efectuate de instituțiile cu rol în aplicarea legislației pentru protejarea patrimoniului cultural național și internațional. Astfel, în anul 2024 acestea au fost repatriate, după ce inițial fuseseră identificate la o casă de licitații din Monaco, iar mai apoi sechestrate în Belgia. Obiectele din acest caz au fost braconate și părăsiseră ilegal teritoriul României. Lotul cuprinde 3 brățări preistorice din aur, bogat decorate, asemănătoare ca formă și decor. Acestea datează de la finalul epocii bronzului și începutul primei epoci a fierului, undeva în jurul anului 1150 a. Chr. Clasate în prima parte a anului 2025, în prezent se află în colecțiile Muzeului Național de Istorie a României, fiind prezentate publicului în premieră cu prilejul Zilelor Europene ale Arheologiei. Dincolo de o serie de date de ordin științific privind bunurile de patrimoniu arheologic mobil care au făcut obiectul acestui caz, micro-expoziția și conferința de presă prezintă și o serie de aspecte administrative ale cooperării între instituțiile cu rol în aplicarea legislației pentru protejarea patrimoniului cultural național și internațional, la datele științifice ce pot fi obținute prin urmărirea penală declanșată în asemenea situații și procedura judiciară, dar și rolul expertizei și al expertului în legătură cu acestea.
Sâmbătă, 13 iunie

orele 11.00 – 13.00: Ghidaj curatorial în expoziția temporară „Dunărea, fluviul care a modelat o lume. Teritorii romane între Porțile de Fier și Marea Neagră” susținut de dr. Alexandru Rațiu

Ghidajul va urmări rolul Dunării ca axă militară, economică și culturală, dar și modul în care prezența romană a modelat teritoriile de la nordul și sudul fluviului. Vor fi prezentate piese arheologice descoperite în castre, așezări civile, centre urbane și zone funerare, ilustrând viața militarilor, circulația bunurilor, practicile cotidiene și transformările comunităților de la frontiera dunăreană. Publicul va avea ocazia să descopere poveștile unor obiecte reprezentative, de la echipamente militare și piese de podoabă până la ceramică, inscripții și descoperiri cu valoare excepțională, integrate într-o perspectivă mai amplă asupra limesului dunărean și a patrimoniului arheologic al României.

orele 13.00 – 15.00: Conferință publică si ghidaj curatorial în expoziția Tezaur Istoric: Introducere în arta tracică. Coifurile din metale prețioase, susținute de dr. Maria-Magdalena Ștefan

Pornind chiar de la acele obiecte care au stârnit un interes public atât de mare în ultima vreme – coifurile din metale prețioase, vom încerca să oferim răspunsuri la întrebări precum Câte se cunosc de fapt? Când au fost ele realizate? Ce reprezintă figurile cu care sunt acestea decorate? Vom discuta despre aceste detalii precum și despre cele mai recente cercetări arheologice derulate la locurile de descoperire ale celebrelor obiecte.

ora 15.00: Conferință publică Recuperarea trecutului. Un nou caz de succes privind patrimoniul cultural national al României – 3 brățări preistorice din aur, susținută de dr. Corina Borș

Micro-expoziția și conferința publică aduc în atenția publicului un caz recent de succes privind recuperarea și repatrierea unor obiecte preistorice de podoabă din aur – este vorba despre un lot compus din trei brățări preistorice din aur și readucerea acestora în România. În 2024 acestea au fost repatriate. Lotul cuprinde 3 brățări preistorice din aur, bogat decorate, asemănătoare ca formă și decor. Acestea datează de la finalul epocii bronzului și începutul primei epoci a fierului, undeva în jurul anului 1150 a. Chr. În prezent se află în colecțiile muzeului, fiind prezentate publicului cu acest prilej.

Duminică, 14 iunie

ora 10.00: Conferință publică Cercetarea arheologică de la Schitul Bocănita, comuna Sălătrucu, jud. Argeș, susținută de dr. Irina Ene

Conferința are ca temă rezultatele cercetării arheologice a ansamblului monahal idioritmic, de mici dimensiuni, care datează de la sfârșitul secolului al XIX-lea. Acesta a fost investigat recent, în contextul derulării unui amplu program de cercetări arheologice preventive ocazionat de construirea secțiunii 3 (Cornetu – Tigveni) a autostrăzii Sibiu – Pitești. Schitul era compus dintr-o biserică de zid, de plan treflat, un fragment din zidul de incintă și șase case-chilii. Edificiul de cult, care fusese pictat în tehnica al fresco, se mai păstra în elevație în prima jumătate a secolului XX.

ora 12.00: Conferință publică Tezaurele monetare antice: La intersecția dintre arheologie, istorie și patrimoniu muzeal, urmată de scurte ghidaje curatoriale tematice în expoziția Tezaur Istoric și expoziția temporară „Dunărea, fluviul care a modelat o lume. Teritorii romane între Porțile de Fier și Marea Neagră” susținute de dr. Cristiana Tătaru și Anca Dumitru.

Prezentarea își propune să abordeze într-o manieră accesibilă atât specialiștilor, cât și publicului larg, subiectul tezaurelor monetare din Antichitate. Tema va fi analizată din trei perspective complementare: (1) istorică, prin explorarea conceptului de tezaurizare de urgență și a relației dintre depunerea tezaurelor și evenimentele istorice; (2) arheologică, prin investigarea contextului descoperirii și a contribuției acestuia la reconstituirea poveștilor umane și materiale din spatele tezaurelor; și (3) muzeală, prin urmărirea traseului monedelor, de la ascunderea lor în Antichitate până la descoperirea și integrarea lor în patrimoniul național. Prezentarea va fi însoțită de două micro-ghidaje curatoriale în expozițiile „Dunărea, fluviul care a modelat o lume” și „Tezaur Istoric”, prilej cu care vor fi discutate două tezaure reprezentative: unul de kosoni și unul de silicve.
Favorite

AstroFest 2026
2026-06-12 10:00 - 22:00 | Parcul Crângași, Calea Crângași, București 060402, București, Sector 6, 060402, Romania
Space Club la AstroFest 2026
Space Club participă și anul acesta la AstroFest, eveniment organizat de Știință și Tehnică, cu sprijinul Primăriei Sectorului 6 și vă invită să descoperiți fascinanta lume a astronomiei prin activități dedicate atât copiilor, cât și adulților.
Ce pregătim pentru vizitatori?
Ateliere interactive pentru copii și adulțiObservații astronomice prin telescopDiscuții libere despre Univers, stele, planete și explorarea spațiuluiÎntâlniri cu pasionați de astronomie și membri ai comunității Space Club
Indiferent dacă sunteți la primul contact cu astronomia sau aveți deja experiență în observarea cerului, vă așteptăm să petrecem împreună momente pline de descoperiri și curiozitate.
Veniți să explorăm Universul, să punem întrebări și să privim cerul prin ochii pasiunii pentru știință!

𝗕𝗶𝗯𝗹𝗶𝗼𝘁𝗲𝗰𝗮 𝗠𝗲𝘁𝗿𝗼𝗽𝗼𝗹𝗶𝘁𝗮𝗻𝗮̆ 𝗕𝘂𝗰𝘂𝗿𝗲𝘀̦𝘁𝗶 𝘃𝗮̆ 𝗶𝗻𝘃𝗶𝘁𝗮̆ 𝗹𝗮 𝗔𝗦𝗧𝗥𝗢𝗙𝗘𝗦𝗧 𝟮𝟬𝟮𝟲!

În perioada 𝟭𝟮–𝟭𝟯 𝗶𝘂𝗻𝗶𝗲, ne reîntâlnim în 𝗣𝗮𝗿𝗰𝘂𝗹 𝗖𝗿𝗮̂𝗻𝗴𝗮𝘀̦𝗶, la cea mai mare sărbătoare a științei, astronomiei și explorării spațiului din România.

La standul 𝗕𝗶𝗯𝗹𝗶𝗼𝘁𝗲𝗰𝗶𝗶 𝗠𝗲𝘁𝗿𝗼𝗽𝗼𝗹𝗶𝘁𝗮𝗻𝗲 𝗕𝘂𝗰𝘂𝗿𝗲𝘀̦𝘁𝗶, micii exploratori ai cosmosului vor putea participa la activități creative inspirate de fascinanta lume a Universului:

𝗔𝘁𝗲𝗹𝗶𝗲𝗿 𝗱𝗲 𝗿𝗲𝗮𝗹𝗶𝘇𝗮𝗿𝗲 𝘀̦𝗶 𝗱𝗲𝗰𝗼𝗿𝗮𝗿𝗲 𝗮 𝗽𝗹𝗮𝗻𝗲𝘁𝗲𝗹𝗼𝗿
𝗔𝘁𝗲𝗹𝗶𝗲𝗿 𝗱𝗲 𝗰𝗼𝗻𝘀𝘁𝗿𝘂𝗶𝗿𝗲 𝘀̦𝗶 𝗽𝗲𝗿𝘀𝗼𝗻𝗮𝗹𝗶𝘇𝗮𝗿𝗲 𝗮 𝗿𝗮𝗰𝗵𝗲𝘁𝗲𝗹𝗼𝗿 𝘀𝗽𝗮𝘁̦𝗶𝗮𝗹𝗲
𝗔𝘁𝗲𝗹𝗶𝗲𝗿 𝗱𝗲 𝗽𝗶𝗰𝘁𝘂𝗿𝗮̆ 𝗽𝗲 𝗽𝗮̂𝗻𝘇𝗮̆ 𝗰𝘂 𝘁𝗲𝗺𝗮𝘁𝗶𝗰𝗮̆ 𝗮𝘀𝘁𝗿𝗼𝗻𝗼𝗺𝗶𝗰𝗮̆
𝗔𝘁𝗲𝗹𝗶𝗲𝗿 𝗱𝗲 𝗽𝗲𝗿𝘀𝗼𝗻𝗮𝗹𝗶𝘇𝗮𝗿𝗲 𝗮 𝘀𝗲𝗺𝗻𝗲𝗹𝗼𝗿 𝗱𝗲 𝗰𝗮𝗿𝘁𝗲 𝗶𝗻𝘀𝗽𝗶𝗿𝗮𝘁𝗲 𝗱𝗲 𝗰𝗼𝘀𝗺𝗼𝘀

𝗧𝗲𝗮𝘁𝗿𝘂𝗹 𝗱𝗲 𝗽𝗮̆𝗽𝘂𝘀̦𝗶 „𝗟𝗶𝗰𝘂𝗿𝗶𝗰𝗶” completează programul BMB cu două spectacole dedicate celor mici:
𝟭𝟮 𝗶𝘂𝗻𝗶𝗲 | 𝗼𝗿𝗮 𝟭𝟭:𝟬𝟬 „𝗘𝗫𝗧𝗥𝗔𝗧𝗘𝗥𝗘𝗦𝗧𝗥𝗨𝗟”
𝟭𝟯 𝗶𝘂𝗻𝗶𝗲 | 𝗼𝗿𝗮 𝟭𝟭:𝟬𝟬
„𝗢 𝗣𝗜𝗔𝗧𝗥𝗔̆ 𝗗𝗘 𝗣𝗘 𝗟𝗨𝗡𝗔̆”

De la întâlnirea cu un vizitator venit din alte lumi până la aventuri inspirate de misterele Lunii, copiii vor descoperi povești pline de imaginație, umor și învățăminte, care îi vor purta într-o călătorie fascinantă.

𝗔𝗦𝗧𝗥𝗢𝗙𝗘𝗦𝗧 𝟮𝟬𝟮𝟲 aduce și în acest an conferințe captivante, observații astronomice, experimente, expoziții, roboți, drone și întâlniri cu personalități ale lumii științifice.

𝐼𝑛𝑣𝑖𝑡𝑎𝑡𝑢𝑙 𝑑𝑒 𝑜𝑛𝑜𝑎𝑟𝑒 𝑎𝑙 𝑒𝑑𝑖𝑡̦𝑖𝑒𝑖 𝑒𝑠𝑡𝑒 𝐷𝑢𝑚𝑖𝑡𝑟𝑢-𝐷𝑜𝑟𝑖𝑛 𝑃𝑟𝑢𝑛𝑎𝑟𝑖𝑢, 𝑠𝑖𝑛𝑔𝑢𝑟𝑢𝑙 𝑐𝑜𝑠𝑚𝑜𝑛𝑎𝑢𝑡 𝑟𝑜𝑚𝑎̂𝑛, 𝑐𝑎𝑟𝑒 𝑚𝑎𝑟𝑐ℎ𝑒𝑎𝑧𝑎̆ 45 𝑑𝑒 𝑎𝑛𝑖 𝑑𝑒 𝑙𝑎 𝑧𝑏𝑜𝑟𝑢𝑙 𝑠𝑎̆𝑢 𝑖̂𝑛 𝑠𝑝𝑎𝑡̦𝑖𝑢.

𝗣𝗮𝗿𝗰𝘂𝗹 𝗖𝗿𝗮̂𝗻𝗴𝗮𝘀̦𝗶
𝟭𝟮–𝟭𝟯 𝗶𝘂𝗻𝗶𝗲 𝟮𝟬𝟮𝟲
𝗔𝗰𝗰𝗲𝘀 𝗴𝗿𝗮𝘁𝘂𝗶𝘁

Vă așteptăm să explorăm împreună tainele Universului, prin lectură, creativitate și știință!

Favorite

Festivalul Opera Copiilor
2026-06-12 16:00 - 21:00 | Opera Comică pentru Copii, Calea Giulești 16, București 060276, București, Sector 6, 060276
Festivalul Opera Copiilor este unul dintre evenimentele emblematice ale Operei Comice pentru Copii, fiind organizat în preajma Zilei Internaționale a Copiilor. Cu un program diversificat de spectacole, ateliere și activități interactive, scopul său este de a aduce arta mai aproape de cei mici și de a oferi o experiență educativă și distractivă deopotrivă, înainte de încheierea stagiunii și a anului școlar. Festivalul se desfășoară în perioada 22 mai – 14 iunie 2026, doar în weekenduri.
Atracții și activități
Cu ocazia celor 10 ani de Festivalul Opera Copiilor, toate atracțiile din curte au prețuri reduse! Mai jos găsești prețul aniversar.
Vino la Festivalul Opera Copiilor, să ne sărbătorim copilăria împreună!

Ce este Festivalul Opera Copiilor?

Din 2015, în perioada mai-iunie, Opera Comică pentru Copii organizează anual Festivalul Opera Copiilor, în cadrul căruia sunt programate activități în aer liber, pentru întreaga familie. Evenimentele au loc în Grădina OCC și în sălile de spectacol ale Operei Comice pentru Copii. Spectacole de gală, recitaluri inedite, lecții de muzică și expoziții impresionante sau concursuri provocatoare sunt numai câteva dintre ingredientele care transformă acest eveniment într-un spațiu dedicat exclusiv familiei și timpului de calitate petrecut împreună.

Program:

Vinerea: 16:00 – 21:00
Sâmbăta și duminica: 10:00 – 21:00
Calea Giulești, nr. 16, București.

Vineri, 12 iunie
16:00 | Atelier pentru părinți „Sănătatea în Mișcare” |program național CREDU – Centrul de Cercetare, Educație și Comunicare pentru Sănătate Publică | Căsuța din Copac
Înscrie-te aici

Favorite

Seară de Împletit în Public
2026-06-12 17:00 - 20:00 | MAFS, Strada Primaverii 15A, Ostratu 077066, București, Corbeanca, 077066, Romania
De ziua Internațională a Împletitului și Croșetatului, Clubul Micii Artizani din Corbeanca te invită la @mafs.bistro.playground la o seară relaxantă de creativitate în aer liber!
Fie că ești la primul tău rând de ochiuri sau ai deja proiecte complexe în lucru, ești binevenit(ă) în cercul nostru!
Cum funcționează?
🎒 Îți iei ghemul, andrelele sau croșeta și proiectul tău curent (UFO – unfinished object).
👋 Această întâlnire nu este un atelier clasic ci o întalnire cu oameni pasionați ca și tine în care vom împărtăși idei, povești și tehnici într-o atmosferă super relaxată.
🧶Atelierul nu are limită de vârstă. Sunt binevenite toate generațiile.
📍 Detalii eveniment:
📅 Când: Vineri, 12 iunie
⏰ Interval orar: 17:00 – 20:00
📍 Unde: Mafs Ostratu, Corbeanca
🎟️ Participare: GRATUITĂ (trebuie doar să aduci voie bună și propriile materiale!)
Hai să colorăm Corbeanca în fire de lână și bumbac! Strânge-ți proiectul în geantă și ne vedem vineri! ☕✨
Vă așteptăm cu familia si cu prietenii să împletim împreună povești. 🧶

Favorite

Cred în unicorni
2026-06-12 18:00 - 19:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
6 ani+
Adaptat după micul, dar atât de puternicul roman scris de Michael Morpurgo, spectacolul „Cred în unicorni” aduce pe scena TIC o poveste fascinantă despre forța lecturii și lumile imaginare pe care aceasta le deschide, plecând de la emoționanta întâlnire dintre un băiețel și o bibliotecară.
„Scufundarea băiatului în povestea originară a lui Noe, felul în care realul și fantasticul se modelează reciproc, pledoaria superbă pentru salvarea cărților m-au făcut să îmi doresc să scriu un scenariu dramatic după roman. Mi-a plăcut modul în care este construită narativ această scufundare ghidată, felul în care bibliotecara – doamna Unicorn – devine, ea însăși, o figură magică, un ghid atemporal într-un tur al îndrăgostirii de cărți.” (Mihaela Michailov, autoarea adaptării scenariului)
Thomas (9 ani) ar face orice numai să nu meargă la biblioteca nou deschisă în oraș – își negociază aprig cu părinții timpul pentru hobby-uri și joacă, motivând că o bibliotecă este sinonimă cu plictiseala. Mai mult obligat decât de bunăvoie, ajunge totuși să treacă pragul acestui loc. Odată sosit aici, va avea parte de o experiență care îl va transforma fundamental. Totul se datorează unei întâlniri cu un om care, deși foarte real, pare desprins din basme, dar și cu un personaj care, deși magic, este (nu doar pare) extrem de real.
„Mi-ar plăcea ca, după ce vor vedea spectacolul, copiii să plece acasă cu sentimentul că imaginația lor contează. Să se redescopere pe ei înșiși și să recapete încredere în imaginar. Poveștile pe care le citesc, pe care le inventează sau pe care le trăiesc împreună cu alții sunt importante. Ele ne ajută să înțelegem lumea și să ne imaginăm alte lumi posibile. Și, desigur, mi-ar plăcea să plece cu gândul că unicornii există atâta vreme cât credem în ei.” (regizorul Bobi Pricop)
Favorite
